तिवाड़ी ने कहा कि प्रदेश में ढांचागत भ्रष्टाचार की इंतेहा हो गई है। जिस विभाग में देखो वहां भ्रष्टाचार कायम है। कोई भी सरकारी काम बिना भ्रष्टाचार के पूरा नहीं होता। उन्होंने कहा कि हाल ही पीएम जयपुर आए, उनकी सभा में 100 करोड़ रूपये खर्च कर दिये गये। वहीं सीएम की राजस्थान गौरव यात्रा पर अब तक करोड़ों रूपये खर्च किये जा चुके हैं। घनश्याम तिवाड़ी ने कहा कि मैं दावे के साथ कहता हूं कि राजस्थान में इस बार भाजपा को ऐतिहासिक रूप से अब तक की सबसे बड़ी हार मिलने वाली है।